
Με τη δημοσιοποίηση των ονομάτων της Α φάσης αναπληρωτών, το υπ. παιδείας ξεκαθάρισε πώς εννοεί (για πολλοστή φορά) τη λειτουργία των σχολείων. ΟΙ ΠΡΟΣΛΗΨΕΙΣ ΚΡΑΥΓΑΛΕΑ ΔΥΣΑΝΑΛΟΓΕΣ με βάση τις πραγματικές ανάγκες των σχολείων. 
Η σχολική χρονιά ξεκινά και η κυβέρνηση επιβεβαιώνει τις κοινωνικές της συμμαχίες και σφραγίζει τις πολιτικές της επιλογές:12,1 δις καθαρά κέρδη για τις εισηγμένες στο Χρηματιστήριο επιχειρήσεις, 7,5 δις υπερκέρδη των τραπεζών, 300 εκατομμύρια ευρώ δώρο στους εφοπλιστές και πάνω από 20 δις ατελείωτο πάρτι απευθείας γαλάζιων αναθέσεων και ιδιωτικοποιήσεων όλων των δημόσιων αγαθών, θηριώδες υπερ-πλεόνασμα 12 δις με 70 δις φορολογική λεηλασία των εργαζομένων, 7 δις ΝΑΤΟϊκές δαπάνες, με την “Ασπίδα του Αχιλλέα”, για να βαθύνει την εμπλοκή της Ελλάδας στους σχεδιασμούς του ΝΑΤΟ και της ΕΕ, φρεγάτες Belharra και RAFALE στην πιο λανθασμένη πλευρά της ιστορίας, και 3,1 δις από τις δικές μας τσέπες στο ισραηλινό κράτος-δολοφόνο για τη σφαγή του παλαιστινιακού και λιβανέζικου λαού.

Οι προσλήψεις στη Γ ΑΘΗΝΑΣ υλοποιούν τη γενική πολιτική απόφαση της υποχρηματοδότησης, των περικοπών και του «εξορθολογισμού» προσωπικού.  Η αποτύπωση των κενών στην ειδική αγωγή είναι ΤΡΑΓΙΚΗ. 
Αντί το κράτος ΕΓΚΑΙΡΑ ΚΑΙ ΚΑΘΟΛΙΚΑ να εξασφαλίσει σε αυτόν τον μαθητικό πληθυσμό την απαιτούμενη ΕΞΑΤΟΜΙΚΕΥΜΕΝΗ ειδική εκπαιδευτική υποστήριξη, μεθοδεύει, μέσα από «κόφτες» να «μαζέψει» λεφτά για την αποπληρωμή χρεών, να ταΐσει τις πολεμικές μηχανές προετοιμάζοντας μια πιθανή συμμετοχή σε γενικευμένη σύρραξη. Θυσιάζει μορφωτικά δικαιώματα  στο βωμό των πολεμικών δαπανών. 

Την ίδια στιγμή οι μηδενικές σχεδόν προσλήψεις γυμναστών, και εκπαιδευτικών θεατρικής αγωγής και αγγλικών «ξεκαθαρίζουν» τους στόχους του υπ. παιδείας και για τους μαθητές του γενικού πληθυσμού: δρομολογούν ένα δημόσιο σχολείο υποβαθμισμένο σε τόσο σε γνωστικά αντικείμενα, όσο και στο αναγκαίο προσωπικό. ΑΝΟΙΧΤΌ ΣΕ ΧΟΡΗΓΟΥΣ ΚΑΙ ΙΔΙΩΤΕΣ, ΜΕ ΤΗΝ ΕΙΣΟΔΟ ΤΩΝ ΚΟΥΠΟΝΙΩΝ ΣΤΑ ΝΗΠΑΙΓΩΓΕΙΑ ΝΑ ΑΠΟΚΤΑ ΓΕΝΙΚΕΥΜΕΝΟ ΧΑΡΑΚΤΗΡΑ ΤΗ ΦΕΤΙΝΗ ΧΡΟΝΙΑ.    ΔΕΝ ΘΑ ΤΟ ΕΠΙΤΡΕΨΟΥΜΕ.

Τα στοιχεία της Α΄ φάσης προσλήψεων αναπληρωτών για τη Γ΄ Αθήνας είναι αποκαλυπτικά.

Για την Παράλληλη Στήριξη υπήρχαν 1.798 πραγματικά αιτήματα: 1.476 στα Δημοτικά και 322 στα Νηπιαγωγεία.

Καλύφτηκαν μόνο τα 635, δηλαδή περίπου το 35%!

 Στα Δημοτικά καλύφθηκαν 513 από 1.476 αιτήματα (34,75%).

 Στα Νηπιαγωγεία καλύφθηκαν 122 από 322 (37,8%).

ΔΗΛΑΔΗ: 200 ΜΑΘΗΤΕΣ ΝΗΠΙΑΓΩΓΕΙΩΝ ΚΑΙ 963 ΜΑΘΗΤΕΣ ΔΗΜΟΤΙΚΩΝ   ΤΗΣ Γ. ΑΘΗΝΑΣ ΣΧΟΛΕΙΩΝ ΠΟΥ ΔΙΑΠΙΣΤΩΜΕΝΑ ΕΧΟΥΝ ΑΝΑΓΚΗ ΑΠΟ ΕΞΑΤΟΜΙΚΕΥΜΕΝΗ ΕΚΠΑΙΔΕΥΤΙΚΗ ΥΠΟΣΤΗΡΙΞΗ  ΘΑ ΒΡΕΘΟΥΝ ΧΩΡΙΣ ΑΥΤΗΝ. 
Σε απόλυτους πραγματικούς αριθμούς, χωρίς τους διπλούς κόφτες του υπ. παιδείας σχεδόν 2 στα 3 αιτήματα Παράλληλης Στήριξης στη Γ΄ Αθήνας μένουν ακάλυπτα στην Α΄ φάση  (65%).
Και στο Περιστέρι η κατάσταση είναι ανάλογη:
Καταγράφονται 523 ανάγκες Παράλληλης Στήριξης, 434 στα Δημοτικά και 89 στα Νηπιαγωγεία. 
Πέρσι οι αντίστοιχες ανάγκες ήταν 375 και 74. Αντί λοιπόν οι ανάγκες να μειώνονται, αυξάνονται δραματικά. 

[bookmark: _GoBack]Σε λίγες μέρες τα σχολεία θα ανοίξουν με πολλά κενά, με την εξουθένωση της προηγούμενης χρονιάς παρούσα κάτω μάλιστα από το βάρος των όσων σχεδιάζει το υπ. παιδείας. Η συνάντηση του ΔΣ της ΔΟΕ με την υπ. παιδείας διέλυσε κάθε αυταπάτη για τη ρότα και αυτής της χρονιάς. Η κα Ζαχαράκη έμεινε αμετακίνητη ως προς τις κεντρικές επιλογές της κυβέρνησης ΝΔ και του ΥΠΑΙΘΑ για  χαμηλότατους πετσοκομμένους μισθούς, διορισμούς, συμπτύξεις, δικαιώματα αναπληρωτών/τριών, αξιολόγηση, πειθαρχικά.
ΑΝΑΣΑ δικαίωσης και νίκης ΓΙΑ ΟΛΟΥΣ αποτέλεσαν η απαλλαγή από τα πειθαρχικά συναδέλφων που διώκονταν: Τα πειθαρχικά συμβούλια σε Κομοτηνή και Τρίπολη, με μια ιστορική απόφαση απάλλαξαν ομόφωνα τις/τους διωκόμενες/ους συναδέλφισσες/ους που είχαν παραπεμφτεί επειδή συμμετείχαν στην απεργία – αποχή από την ατομική αξιολόγηση όχι μόνο νεοδιόριστες/ους αλλά και παλαιότερων ετών. Το εφετείο στην Αθήνα, δικαίωσε τις καθαιρεμένες προϊσταμένες και ακύρωσε την καθαίρεσή τους. Το εφετείο Χανίων συνεχίζει τις αποφάσεις μονιμοποίησης νεοδιόριστων χωρίς αξιολόγηση, δικαιώνοντας τις/τους εκπαιδευτικούς της Κρήτης, νεοδιόριστες/ους 2020 και 2021. Και το σημαντικότερο, η Χρύσα Χοτζόγλου, διωκόμενη εκπαιδευτικός για την αγωνιστική της στάση, σε δυνητική αργία εδώ και 1,5 χρόνο, γυρίζει στο σχολείο της μια και η υπουργός παιδείας υποχρεώθηκε να υπογράψει την παύση της δυνητικής αργίας. Για μια ακόμα φορά αποδείχτηκε περίτρανα ότι «η μόνη χαμένη μάχη είναι αυτή που δεν δόθηκε». Είναι οι νίκες με την μεγάλη τη σφραγίδα το κινήματος, που αποδεικνύουν ότι καμία καταστολή δεν είναι ανίκητη. Ο κρατικός αυταρχισμός σπάει στον δρόμο. Οι αγώνες δεν κρίνονται από τη “νομιμότητα”, αλλά από το δίκιο και τη συλλογική συμμετοχή.
 Η 95η ΓΣ αποφάσισε και το ΔΣ της ΔΟΕ το συγκεκριμενοποίησε, Γενικές Συνελεύσεις 1/9-25/9, ολομέλεια προέδρων 26/9 με εισήγηση για απεργία 30/9
 Συμμετέχουμε μαζικά στη ΓΣ του σωματείου μας, παίρνουμε αποφάσεις αγώνα!
Πολύμορφο απεργιακό αγώνα διαρκείας με επαναλαμβανόμενες μορφές με συνολικό αγωνιστικό σχέδιο και βάθος, με αποφασισμένη 48ωρη προειδοποιητική απεργία 30/9-1/10, με νέο κύκλο Γενικών συνελεύσεων για την κλιμάκωση.
Αγώνα με συγκεντρώσεις, πανελλαδικά συλλαλητήρια και διαδηλώσεις σε όλη τη χώρα, με καταλήψεις και κινητοποιήσεις.
Με κάλεσμα για αγωνιστική ενότητα και συντονισμό των σωματείων και Ομοσπονδιών που μπαίνουν στη μάχη.

